**Versenyfelhívás**

a **Budapest Főváros** **IX. Kerület Ferencváros Önkormányzat** tulajdonában álló, a Belső-Pesti Tankerületi Központ vagyonkezelésben lévő Budapest IX. Kerületi Weöres Sándor Általános Iskola és Gimnázium, **1098 Budapest, Lobogó u. 1. szám alatti uszoda** szabad kapacitásnak hasznosítására.

**Versenyeztetéssel érintett vagyontárgy:** 1098 Budapest, Lobogó u. 1. szám alatti uszoda

**Versenyeztetés alapján kötendő szerződés:** bérleti szerződés, üzemeltetési feladatokkal egybekötve

**Versenyeztetés alapján kötendő szerződés időtartama:** 2019.09.16-2020.07.31.

**Ajánlatok értékelési szempontja:** Ajánlatban szereplő bérleti díj

**Versenyeztetés alapján kötendő szerződés lényeges tartalmi elemei/elvégzendő feladatok:**

**2019. szeptember 16-tól - 2020. július 31-ig**, tanítási időben hétköznapokon 15.45 órától 20.30 óráig, munkaszüneti napokon 8 órától 20 óráig tartó időszakra kötik. Bérlő köteles az uszodát péntekenként 14.00-17.15 óra között, valamint szombati napokon 13.30-16.30 között térítésmentesen az önkormányzat rendelkezésére bocsátani. A bérlőnek lehetősége van az uszodát a szerződéses időszakon túl a tanítási időben kötelező feladatok ellátása után ugyanannyi időben használni, mint amennyit az önkormányzatnak átenged. A Bérlő köteles az Önkormányzat rendelkezésére bocsátott időszakban az uszoda nyitva tartásáról, valamint ezen időszakban térítésmentesen úszómesteri felügyeletről gondoskodni. A nyári szünet ideje alatt a bérlő az uszodában úszótábort és úszótanfolyamokat és lakossági programokat szervezhet 8:00 és 20:30 óra között. A bérlőnek kötelessége hétköznapokon 2x45 perc időre biztosítani az uszodát a ferencvárosi nyári napközis tábor számára, a táborvezetővel egyeztetett időpontban.

A Bérlő vállalja, hogy az általa szervezett sport és szabadidős szolgáltatásokból 20-50% kedvezményt biztosít a tankerületben dolgozó kollégák és családtagjaik számára, a jogszabályokban illetve az uszoda működési szabályzatának megfelelő személyi kapacitás erejéig. A fizetendő bérleti díj arányosan csökken a tanítási szünet esetén (őszi, téli, tavaszi szünet) és a szünetekre eső munkanapokkal illetőleg fizetett ünnepnapokkal.

**Ajánlattételi határidő:** 2019. szeptember 4.

**Ajánlattétel módja:** elektronikusan benyújtva szkennelt formában aláírással ellátva, az edit.horvath.kurczne@kk.gov.hu e-mail címre

**Ajánlattétel feltételei:**

* ajánlattételi nyilatkozat kitöltése, és aláírása
* cégkivonat/vállalkozói igazolvány másolatának csatolása

**Helyszíni bejárás egyeztetés alapján lehetséges**: igen

**További információk kérhetők:** Kurcz Edit gazdasági igazgató

Telefon: +36 1 795 82 28, edit.horvath.kurczne@kk.gov.hu

**Elbírálási határidő:** 2019. szeptember 6.

**Ajánlattevők értesítésének módja:** Rövid úton elektronikusan, az általuk megadott e-mail címen

**Szerződéskötés várható ideje:** 2019. szeptember 10.

Budapest, 2019. augusztus 26.

 dr. Tolnai Marianna

 igazgató